El Salvador (República de El Salvador, distaget [reˈpuβlika ðe el salβaˈðoɾ] e spagnoleg) a zo ur stad e Kreizamerika. Cuzhcatl e oa anvet ar vro gant ar Bibiled kent an aloudabeg spagnat, ar pezh a dalvez "Bro an Traoù Ker" en nahouatleg. Goude an trevadennerezh e voe galvet "Provincia De Nuestro Señor Jesucristo El Salvador Del Mundo" gant ar Spagnoled, un anv a oa bet berraet gant "El Salvador".